شاى جوردان (Shay Jordan) (17 نوفمبر 1985 -) ممثلة بورنوجرافية فلبينية من اصل المانى . اتولدت شاى جوردان يوم 17 نوفمبر 1985 فى مانيلا عاصمة الفيليبين ، وسافرت وهى صغيرة مع ولاد خالتها لولاية هاواى الامريكية واتنقلت معاهم بعد كده لأكتر من ولاية لأن جوز خالتها كان ظابط فى القوات البحرية الامريكية لغاية لما استقروا فى مدينة سان دييجو فى ولاية كاليفورنيا وبعد كده خدت الجنسية الامريكية . شاى جوردان دخلت مدرسة فن الطهى فى مدينة سان دييجو ، واتعلمت فيها عمل الأكلات الفرنسية والآسيوية . شاى جوردان اشتغلت فى الاول موديل عريان ، وبعد كده صورت مشاهد ليزبيان ومشاهد بتظهر فيها لوحدها لدرجة أنها وصفت نفسها بالمخنثة . وبعد مدة قصيرة بدأت تصور مشاهد الجنس مع الرجالة ، وقالت أنها إذا مضت عقد مع شركة انتاج افلام بورنوجرافية هاتقدر تبتكر مشاهد جنسية مختلفة وجديدة ماحدش شافها قبل كده . فى سنة 2006 دخلت شاى جوردان فى مجال البورنوجرافيا بعدما مضت عقد مع شركة Digital Playground لإنتاج الافلام البورنوجرافية جوه الأستديوهات ومثلت اول افلامها Control 4 مع الممثل البورنوجرافى سكوت نيلز (Scott Nails) ، واتعرض الفيلم فى أواخر سنة 2006 .